Godka manx – ("Gaelg Vanninagh"; gaelicko godka manx) – godka s grupy gojidelskij (q-celtyckij) godek celtyckych, kero užywano je na wyspie Man (depyndyncyji Korōny brytyjskij), pouožōnyj na Mořu Irlandzkym. Pochodzi ôd staroiryjskij godki, a šcygōlniy ôd jygo djalyktōw ulsterskigo a galloway. Wyodrymbniu sie ōngyfer V w. n.e. Nojstarše hańšrifty we tyj godce pochodzōm ale dziepiyro s XVII w. Literatura we manx niy je zbyt bōgato. Uobecniy manx do sie uznoć za godka umarto abo přinojmyni bliski wymarciu, bo podejmuje sie prōby jygo ôdrodzynio. Ôstatnio ôsoba, kera užywoua go kej ôjčysto godka umarua we roku 1974. Dziouanio majōnce na cylu ôžywiyniy tyj godki přiniosuy pewne rezultaty - ôbecniy kupa miyškańcōw wyspy naumiouo sie manx a posuōguje sie nim kej drōgōm godkōm, po angelskij. Podle spisu ludności s 1991 roku bōuy to 634 ôsoby s přez ôziymdziesiyńciotysiynčnyj populacyje wyspy, 10 lot pōźnij zadeklarowouo znojōmość godki juž přez 1000 ôsōb wiyncyj (2,2 % ludności wyspy). W ôstatnich lotach pojawiuy sie tyž ôsoby, lo kerych manx je piyršōm godkōm - bajtle tych, keři naučyli sie go a posuōgujōm sie nim we žyciu codziynnym. W 2001 r. kej take ôkreśliuo sie 56 ôsōb.